Modriča

**Modriča** je grad i općina u Bosni i Hercegovini. Nalazi se u Bosanskoj Posavini, a administrativno pripada Republici Srpskoj.

## Geografija
Opština Modriča se prostire na tri posebna geografska područja: mali dio bosanske Posavine, sa dijelom doline rijeke Bosne nadmorske visine oko 90 m, na masivu planine Vučjaka na lijevoj obali rijeke Bosne i dio od područja masiva planine Trebave na desnoj strani rijeke Bosne. Ovakav geografski položaj teritorije općine Modriča, na granici balkanskog i panonskog određivao je tokom historije, u velikoj mjeri, i čovjekovu sudbinu na ovom tlu.
## Stanovništvo
Po posljednjem službenom popisu stanovništva iz 1991. godine, općina Modriča imala je 35.413 stanovnika, raspoređenih u 21 naselju.

Naseljena mjesta su:

Babešnica, Botajica, Brđani, Čardak, Dobor, Dobra Voda, Dobrinja,
Dugo Polje, Garevac, Gložik, Gornja Babešnica, Gornje Krečane, Jakeš, Kladari Donji, Kladari Gornji,
Koprivna, Krčevljani, Kunovac, Kužnjača, Madžarevac, Miloševac, Mišići, Modriča, Modrički Lug, Oraovina, Oteža,
Pećnik, Potpolje, Riječani Donji, Riječani Gornji, Skugrić Donji, Skugrić Gornji, Srpska Varoš, Stankovići, Tarevci, Tolisa, Višnjik, Vranjak, Ždreban i Živkovo Polje.

## Uprava
## Historija
Modriča se kao naseljeno mjesto, prvi put spominje 1323. godine, u povelji bosanskog bana Stjepana Kotromanića.

U ovoj povelji, knez Grgur Stjepanić je od bosanskog bana Stjepana II Kotromanića dobio pet sela u tadašnjoj oblasti Usori: "*prvo Čečava drugo Hrastuš, treće sela u Nenavištu Jakeš, Volović i Modrič.*"

## Privreda

## Značajne osobe
* Milan Jelić, političar
* Nada Topčagić, pjevačica narodne muzike
* Zdravko Kuzmanović, profesionalni fudbaler

## Spomenici i znamenitosti

## Obrazovanje
Osnovna škola "Sveti Sava"

Osnovna škola "Sutjeska"

Srednjoškolski centar "Jovan Cvijić"

## Kultura
## Sport
* FK Modriča Maksima
* OK Modriča. Prva takmičenja u odbojci organizuju se u Modriči 1947. godine, tokom izgradnje željezničke pruge Šamac - Sarajevo. Prva odbojkaška sekcija je formirana 1949. godine, a prvo zvanično takmičenje je organizovano 1954. godine za omladince i omladinke u Kupu Narodne Republike BiH.

OK "Modriča" je zvanično registrovan 8. marta 1967. godine, da bi muška ekipa postala šampion Jugoslavije 1979. godine i učesnik u Kupu šampiona, gdje osvaja 7. mjesto u Evropi. U narednom periodu klub se fokusira na rad s mladima, ali i dalje bilježi značajne rezultate,.

Ženska odbojka je krenula sa osnivanjem i 19. januara 1981. U sezoni 1991/92. ženski odbojkaški klub osvaja vicešampionsku titulu Prvenstva Jugoslavije.

Po izbijanju rata u BiH, 1993. godine, obje ekipe su objedinjene u OK "Modriča-Optima". U takmičenjima Prvenstva i Kupa Republike Srpske za period 1993.-2003 osvojeni su svi mogući trofeji.

O stručnom radu u Klubu su se brinuli treneri: Dragutin Martinović, Pero Božić, Mladen Maglov, Srpko Petrović, Uroš Ribarić, dr. Viktor Krevsel, te Radivoje i Đorđe Milošević sa pomoćnim trenerima. Za najveće uspjehe Kluba vezani su nastupi višestrukih reprezentativaca Jugoslavije: Pere Božića, Bore Jovića, Radivoja Miloševića, Marka Stanića, Velibora Ivanovića i Darija Đukića, kao i igrača kao što su Đorđe Milošević, Miloš Milošević, Ivo Martinović, Boro Živanović, Goran Popović, Kamenko Jelić, Dragan Božić i drugi.
## Reference

## Vanjske veze

* modrica.org (Slike grada,muzika i forum.) 
* Povijest župe Modriča
* modrica.ba (Službene stranice Opštine Modriča)
* modricainfo.com (Stranice o gradu s puno linkova.)
* modrica.com (Stranice o gradu s puno linkova.)
* Rafinerija ulja Modriča 
* Optima Modriča 
* Prodajno servisni centar „NOVOPROM“ Modriča 
* modrica.net (Druženje, fotografije, diskusije i mnogo zanimljivih linkova...) 
* Online biblioteka "Modriča i okolina" 
* Posavska Televizija 
* Fondacija Mozaik